Nuus - IRMA VENTER
RESENSIES EN VELE MEER
SONDAG - ONDERHOUDE EN RESENSIES:
Resensie: Burger, Beeld en Volksblad
Onderhoud: Bibi se Boekrak
Sondag is by Uppercase Books, Graffiti Boeke en die Aardklop Kunstefees bekendgestel.
Aardklop 2018 gesprek met Deborah Steinmair oor Sondag
Graffiti Boeke bekendstelling Oktober 2018
Uppercase Boekbekendstelling Sondag Oktober 2018
As Deon Meyer en Mike Nicol wêreldwyd gelees en geniet kan word, hoekom nie Irma Venter nie? skryf Jonathan Amid.​
​By Sirkus se bekendstelling by die 2017 Woordfees, op Stellenbosch, het ek 'n onverwagse gas gehad: My uitstekende matriek Afrikaanse onderwyser, Marieta Kruger, al die pad van Durban. Wat 'n aangename verrassing!
Sirkus Irma Venter Uitgewer: Human & Rousseau ISBN: 9780798174411. Skrywers oor hul nuwe boeke: Irma Venter gesels met Naomi Meyer oor Sirkus. Hallo Irma, geluk met ...
​Sirkus is in April by Grafitti Boeke Menlyn Maine bekend gestel. Ek het met Schalk Scoombie gesels. Dankie aan Sonja en John vir hulle gasvryheid.
’n Mesgooier en ’n boef sorg vir ’n aksiebelaaide verhaal ...
Ek is verslaaf aan Venter se aweregse karakters waarom haar spanningsverhale draai.
Wat resensente oor Skarlaken ​sê:
Irma Venter se nuutste boek, Skarlaken, is spanningslektuur van die boonste rak – die soort waarvan álmal, selfs jou bedonnerde skoonpa of nukkerige tienerniggie gaan hou.
~ Helen Schöer, Beeld, Volksblad, Die Burger
Een deel van die sukses van hierdie romans is die voortreflike manier waarop Venter vertel – met afwisselende perspektiewe uit die oogpunt van verskillende karakters.
~ Willie Burger, Vrouekeur
Die finale is naelbyt-spannend en die ontknoping verrassend. Dit is ‘n boeiende, onneersitbare boek vol eksentrieke karkters, interessante feite en wisselende landskappe.
~ Deborah Steinmair, Rapport
​Venter is ’n meester wat jou die heeltyd aan die raai hou en laat wonder wie die skuldige is. Daar is niks voorspelbaar aan hoe sy die gebeure laat ontvou nie. Deon Meyer sê op die omslag van die boek: “Skarlaken bewys net weer: Irma Venter is wêreldklas.” Al wat ek kan sê, is amen, Deon, amen.
~ Phyllis Green, Sarie.com
Onderhoud in By met Marida Fitzpatrick.
Oor Skarlaken se sukses sê Venter:
“ ’n Boek is ‘n duur item, en dan vra ‘n skrywer nog dat mense tyd maak om die dêm ding te lees. So ek is baie bly oor elke liewe mens wat een van my boeke koop. Elke liewe leser is vir my belangrik.”
Skarlaken bekendstelling by Exclusive Books in Brooklyn Mall, 1 Oktober 2015. Baie dankie aan Marlize en haar span vir hulle gasvryheid, Marida wat die gesprek gelei het, Annetjie van Bookslive wat die gesprek getweet het, en aan almal wat daar was.
Skarlaken is op 17 September 2015 bekend gestel. Dankie aan Graffiti Boeke (Sonja en John), Ilse Salzwedel wat die gesprek gelei het en almal wat daar was.
Baie dankie aan almal wat Sondebok se bekendstelling bygewoon het by Graffiti Boeke Lynnwoodbridge, 25 September 2014.
Eben Pienaar van NB Uitgewers en Sonja Janse van Rensburg van Graffiti Boeke.
In gesprek met Ilze Salzwedel, bekende skrywer en aanbieder van Skrywers en Boeke op RSG.
My drie proeflesers - Anneke, Marisca en Esta.
Dankie aan almal wat die aand bygewoon het.
ONDERHOUD MET PHYLLIS GREEN, BOEKEREDAKTEUR VAN SARIE.
(Vir die volledige onderhoud, gaan na http://www.sarie.com/lewe-liefdes/boeke/irma-venter-praat-oor-haar-tawwe-koekie-en-waarheidsoeker/#/ )
SKOENLAPPER WEN ATKV WOORDVEERTJIE VIR SPANNINGSLEKTUUR!
Die jaarlikse ATKV Woordveertjies is op 13 September 2013 aangekondig, en Skoenlapper is aangewys as die beste spanningsverhaal. Groot dank aan die ATKV!
'Die kategorie Prys vir Spanningslektuur is beoordeel deur Sam Cooper, Marlize de Jongh en Linda Zöllner met die wenner:
Venter voldoen aan al die vereistes van ’n spanningsverhaal. Die taalgebruik is deurlopend uitstekend en die storie van begin tot einde boeiend.'
SKRYWERS EN BOEKE ONDERHOUD
MET ILSE SALZWEDEL OP RSG OOR SKRAPNEL
Kopiereg Irma Venter © 2018